Pro14: Kings se koppe en dissipline moet reg wees | Maroela Media
Die Springbok Uzair Cassiem is een van vier Suid-Afrikaners in die Scarlets se span. (Foto: Twitter)
En dít is waar die Kings kan vasval vir Vrydagaand se wedstryd teen die Scarlets in Port Elizabeth.
Hulle besef hulle het tot dusver in die Pro14-reeks net een uit sewe wedstryde teen Walliese teenstand gewen; dat die Scarlets nog net een van hul laaste vyf wedstryde in die seisoen se reeks verloor het; en dat Scarlets teen die Kings en die Cheetahs in die reeks net een uit vyf verloor het.
Dit was teen die Cheetahs in Desember in Bloemfontein.
Die Kings en die Scarlets het al vroeër dié seisoen teen mekaar gespeel, met die Walliesers wat tuis met 54-14 in die Parc y Scarlets-stadion gewen het.
Wat die Kings moet probeer onthou, is dat hul laaste wedstryd in die Madibaz-stadion ŉ oorwinning van 38-28 oor die Glasgow Warriors was. Die Warriors het met ‘n ietwat verswakte span gewaag, en die Scarlets sal ook nie op vol sterkte wees nie.
Dáárin had hulle geen keuse nie, want hul Walliese toetsspelers sit tuis en speel oor ŉ week teen Skotland.
♦ Daar is, soos by feitlik alle oorsese teenstanders, ook Suid-Afrikaners in die Scarlets se span. Clayton Blommetjies, die twee Sporingbokke Uzair Cassiem en Werner Kruger, en Dave Bulbring sal teen die Kings uitdraf.
♦ Die Kings se afrigter, Deon Davids, moes al ŉ keer of wat sy hande in die lug gegooi het oor die gebrek aan dissipline by sy span, maar sal hoop dat dit Vrydagaand beter gaan. Hy het twee manne wat in toetse geblaas het, Mark Lawrence en Stuart Berry, nadergetrek om die toepassing van die reëls aan die spelers te verduidelik.
Die vraag is hoe dit in die wedstryd toegepas sal word.
15 Masixole Banda, 14 Yaw Penxe, 13 Harlon Klaasen, 12 Berton Klaasen, 11 Bjorn Basson, 10 Martin du Toit, 9 Godlen Masimla, 8 Andisa Ntsila, 7 Ruaan Lerm, 6 Stephan de Wit, 5 John-Charles Astle (kaptein), 4 Schalk Oelofse , 3 Luvuyo Pupuma, 2 Alandre van Rooyen, 1 Schalk Ferreira. Bank: 16 Tango Balekile, 17 Justin Forwood, 18 Luphumlo Mguca, 19 Stephan Greeff, 20 Martinus Burger, 21 Rudi van Rooyen, 22 Tertius Kruger, 23 Meli Rokoua.
15 Clayton Blommetjies, 14 Johnny McNicholl, 13 Paul Asquith, 12 Steff Hughes (kaptein), 11 Ioan Nicholas, 10 Dan Jones, 9 Sam Hidalgo-Clyne, 8 Uzair Cassiem, 7 Josh Macleod, , 6 Will Boyde, 5 David Bulbring, 4 Steve Cummins, 3 Werner Kruger, 2 Marc Jones, 1 Phil Price. Bank: 16 Dafydd Hughes, 17 Dylan Evans, 18 Simon Gardiner, 19 Tom Price, 20 Josh Helps, 21 Kieran Hardy, 22 Morgan Williams, 23 Ed Kennedy.
Assistentskeidsregters: Stuart Berry (Suid-Afrika), Paul Mente (Suid-Afrika).
TV-skeidsregter: Sean Veldsman (Suid-Afrika).